walang himala; ang araw ay sisikat na, ang umagay magiging maliwanag, ang simuy ay may dalang lamig, ang mga bituwin sa silanganan ay lumalamlam at ang mga manok ay naglalalo sa kanilang pagtitilaok. ang gayoy malabis na paghingi; madali pang magawa ng birhen ang magpadala ng dalawang daat limang pung piso! ano na lamang sa kaniya, siya na ina ng dios, ang magbigay noon? ngunit sa ilalim ng larawan ay walang natagpuan kundi ang sulat ng kaniyang ama na humihingi ng limang daang pisong pangtubos. wala ng daan kundi ang lumakad. nang makitang ang kaniyang lelong ay hindi kumikilos, ay inakalang natutulog, at nagluto na siya ng salabat na pang agahan. katakataka! siyay panatag at wari pang ibig matawa. ano kaya ang dinamdam niyat naghinagpis ng katakottakot ng gabing yaon?